અખાતની અંદરના ભાગેથી અમે નીકળ્યા. અમારી સામે નાન-નાના ટાપુઓનો એક સમુહ દેખાતો હતો. ટાપુઓની વચ્ચે થઈને આમ-તેમ ફરતાં આખરે અમે ખુલ્લા ચાઇના-સીની અંદર પહોંચ્યા. કિનારા પર હવે બહુ જૂજ નીપા રહેઠાણો દેખાતાં હતાં. એ રહેઠાણો રક્તપિત્તના દરદીઓની વસાહતનો જ એક ભાગ હતાં. થોડા રહેવાસીઓ ત્યાં રહેતા હતા. અઠવાડિયે એકાદ વખત સારવાર અને ભોજનસામગ્રી માટે તેઓ વસાહતમાં આવી જતા. ઘરની બાજુમાં જ માછલી પકડવા માટે એકાદ નાનકડી જાળ એમણે બાંધી રાખી હતી.